抹茶x焙茶雪糕 ($34)有時候可能最基本嘅野反而最好食。之前介紹左大排長龍嘅抹茶菠蘿油，司令就覺得還好，今次就講下佢嘅雪糕啦！司令貪心，兩隻味都想試晒，所以直接要左個雙色。可能食之前咬左個菠蘿油偏甜，第一下食落杯雪糕度好似冇咩味🤔 但再食多幾啖都有淡淡嘅茶味，兩隻味都冇偏重奶味，司令覺得幾清新。但好中意食甜嘅人可能就會失望啦！值得一讚嘅係個雪糕筒好脆，最怕食到淋晒嘅雪糕筒架啦😐！ 司令覺得反而越基本嘅野越好食呢。